EkBass/fiwiki-20250220-pages-articles huggingface dataset:
Samuel Kaski

Samuel Kaski (s. 19. huhtikuuta 1968, Seinäjoki) on tietojenkäsittelytieteen professori (2005–) Aalto-yliopiston Tietotekniikan laitoksella. Hän on Suomen Akatemian Laskennallisen päättelyn huippuyksikön (COIN) johtaja (2015–2017) ja akatemiaprofessori kaudella 1.1.2016–31.12.2020. Kaski väittely vuonna 1997 aiheesta Data exploration using self-organizing maps Teknillisestä korkeakoulusta. Väitöskirjan ohjasi Teuvo Kohonen.Data exploration using self- organizing maps, Oulun yliopiston kirjasto, 5.1.2025. Samuel Kaski, Data exploration using self-organizing maps, Espoo 1997, Teknillinen korkeakoulu. Kaskilla on 21784 sitaattia (5.1.2025).Samuel Kaski, AD Scientific Index, 5.1.2025. (https://www.adscientificindex.com/scientist/samuel-kaski/4990285) Samuel Kaski johti Aalto-yliopiston ja Helsingin yliopiston yhteistä Tietotekniikan tutkimuslaitosta (HIIT) viisi vuotta (2010–2015). Samuel Kaski on tehnyt tutkimusta muun muassa Teuvo Kohosen kanssa.Kohonen, Teuvo; Kaski, Samuel; Lagus, Krista; Salojarvi, Jarkko; Honkela, Jukka; Paatero, Vesa; Saarela, Antti (May 2000). "Self organization of a massive document collection". *IEEE Transactions on Neural Networks*. **11** (3): 574–585. IEEE. doi:10.1109/72.846731.(https://psu.edu). Kaski on osallistunut 219 tieteelliseen julkaisuun (12.12.2024). Kaski on saanut kaksi palkintoa: Winner of drug sensitivity prediction challenge (2012) ja Best paper award, ECML 2011 (2011).Samuel Kaski, Helsingin yliopisto, 2024.(https://researchportal.helsinki.fi/fi/persons/samuel-kaski) Kaski on ohjaajana Integrative Life Science -tohtoriohjelmassa Helsingin yliopistossa. ==Lähteet== ==Aiheesta muualla== *Koneoppimisesta työkalut tulevaisuuteen (aalto.fi) *Probabilistic Machine Learning Group (Prof. Kasken tutkimusryhmä) (aalto.fi) Luokka:Akatemiaprofessorit Luokka:Suomalaiset professorit Luokka:Aalto-yliopiston professorit Luokka:Suomalaiset tietojenkäsittelytieteilijät Luokka:Vuonna 1968 syntyneet Luokka:Elävät henkilöt
Matti Keloharju

Matti Keloharju (s. 20. kesäkuuta 1965, Helsinki) on rahoituksen professori Aalto-yliopiston kauppakorkeakoulun Rahoituksen laitoksella (Chydenia, 1999–). Professori Keloharju on eräs Euroopan johtavista taloustieteilijöistä ja maailmanlaajuisestikin tunnettu rahoituksen tutkija. Hän on akatemiaprofessori vuosina 2016–2020. ==Ura== Matti Keloharju kirjoitti ylioppilaaksi Tapiolan lukiosta vuonna 1984. Hän valmistui Helsingin kauppakorkeakoulusta kauppatieteen maisteriksi vuonna 1987 ja kauppatieteen tohtoriksi vuonna 1993. Vierilevana tutkijana Leonard N. Stern School of Business, New York University, New Yorkissa Yhdysvalloissa vuonna 1989. Virkaatekevänä apulaisprofessorina vuosina 1994–1996 ja virkaatekevänä professorina 1996–1997. Vierailu Anderson School, University of California at Los Angelesissa (UCLA) vuosina 1997–1998. Vieraileva apulaisprofessori vuosina 1998–1999. Helsingin kauppakorkeakoulun professori vuodesta 1999. Vierailu Harvard Business Schoolissa lukuvuoden 2015–2016. Akatemiaprofessori vuosina 2016–2020. ==Lähteet== ==Aiheesta muualla== *Are CEOs Born Leaders? Lessons from Traits of a Million Individuals (Working paper, 2015, 56 pages) (ifn.se) *Sijoittajat asuvat rannikkoseuduilla (22.06.2015) (porssisaatio.fi) *Älykkäät sijoittavat tykimmin - 5 syytä (13.11.2014) (talouselama.fi) *Matti Keloharjua koskevia artikkeleita Helsingin Sanomissa (hs.fi) *Kannustuspalkinto 2014 (OP Ryhmän tutkimussäätiö) *Matti Keloharju promoted as Aalto Distinguished Professor (02.09.2015) (aalto.fi) *Emil Aaltosen Säätiön juhlavuoden tunnustuspalkinnot ("professorikannukset", 2007) (emilaaltonen.fi) *Keloharjun tutkimukset IDEASissa Luokka:Akatemiaprofessorit Luokka:Suomalaiset professorit Luokka:Aalto-yliopiston professorit Luokka: Vuonna 1965 syntyneet Luokka:Elävät henkilöt
Aleksi Rinne

Aleksi Rinne (6. kesäkuuta 1899 Teuva – 25. syyskuuta 1974 Teuva) oli suomalainen pienviljelijä ja Suomen Kansan Demokraattisen Liiton kansanedustaja. Rinteen vanhemmat olivat talollinen Juuse Vihtori Rinne ja Ulriika Laulaja. Hän kävi kansakoulun ja oli pienviljeljänä Teuvalla. Rinne oli kansanedustajana 1945–1948 edustaen Vaasan läänin eteläistä vaalipiiriä. Hän oli presidentin valitsijamiehenä vuoden 1956 presidentinvaalissa. Rinne oli myös Teuvan kunnanvaltuuston jäsenenä. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:Teuvan kunnanvaltuutetut Luokka:Vaasan läänin eteläinen vaalipiiri Luokka:Vuonna 1899 syntyneet Luokka:Vuonna 1974 kuolleet
Paavo Alku

Paavo Ilmari Alku (s. ) on puhekommunikaatiotekniikan professori (1999–) Aalto-yliopiston signaalinkäsittelyn ja akustiikan laitoksella. Professori Alku on akatemiaprofessori kaudella 1.1.2015–31.12.2019. == Ura == Paavo Alku kirjoitti ylioppilaaksi Helsingin yhteislyseosta vuonna 1979. valmistui TKK:lta diplomi-insinööriksi vuonna 1986, tekniikan lisensiaatiksi vuonna 1988 ja tekniikan tohtoriksi vuonna 1992. Hän toimi Nokialla atk-suunnittelijana vuosina 1984–1985 ja Teknillisen korkeakoulun tuntiopettaja ja yliassistentti vuosina 1984–1989. Suomen Akatemian nuorempana tutkijana 1989–1993 ja 1994–1996; ollen välillä vierailevana apulaisprofessorina Asian Institute of Technologyssä (AIT) Bangkokissa, Thaimaassa vuonna 1993. Alku oli Turun yliopistossa tietotekniikan ma/vs. apulaisprofessori vuosina 1994–1996, ja apulaisprofessori tai professori vuosina 1996–1999. == Lähteet == Luokka:Akatemiaprofessorit Luokka:Suomalaiset professorit Luokka:Aalto- yliopiston professorit Luokka:Suomalaiset insinöörit Luokka:Vuonna 1960 syntyneet Luokka:Elävät henkilöt
Axel Schandorff

Axel Carl Schandorff (3. maaliskuuta 1925 Kööpenhamina – 27. tammikuuta 2016) oli tanskalainen ratapyöräilijä ja olympiamitalisti. Schandorff voitti sprintin olympiapronssia Lontoossa 1948. Lisäksi hän sijoittui aika-ajossa viidenneksi.Sports-Reference.com Olympiapronssin lisäksi Schandorff saavutti kahdesti MM-hopeaa ja useita Tanskan mestaruuksia. Hän kuoli 90-vuotiaana tammikuussa 2016.http://borsen.dk/nyheder/ritzau/artikel/3/2115314/kort_om_sport.html == Lähteet == * Axel Schandorff Bio, Stats and Results Olympics at Sports- Reference.com === Viitteet === Luokka:Tanskalaiset ratapyöräilijät Luokka:Tanskalaiset olympiamitalistit Luokka:Vuonna 1925 syntyneet Luokka:Vuonna 2016 kuolleet
Amy (elokuva)

Amy on vuonna 2015 ensi-iltansa saanut brittiläinen Asif Kapadian ohjaama dokumenttielokuva laulaja-lauluntekijä Amy Winehousesta. == Aiheesta muualla == * * * * * Luokka:Vuoden 2015 brittiläiset elokuvat Luokka:Vuoden 2015 dokumenttielokuvat Luokka:Brittiläiset dokumenttielokuvat Luokka:Musiikkidokumenttielokuvat Luokka:Parhaan dokumenttielokuvan Oscar- palkinnon saaneet elokuvat
Englanninkitara

Englanninkitara eli englantilainen kitara (, ) on sisterin sukuinen tasa- tai vain hieman kuperapohjainen näppäilysoitin, jossa on kuusi kieliparia (joista kaksi alimmaista yksikuoroisia eli soittimessa yhteensä 10 kieltä), liikuteltava kielisilta ja yleensä 12 metallista kiinteää otenauhaa. Soittimen tavanomainen viritys on c–e–g–c′–e′–g′. Englanninkitara oli suosionsa huipulla kotimaassaan Isossa-Britanniassa noin vuosina 1750–1810 eli ennen kuin kuusikielinen (espanjalainen) kitara syrjäytti sen. Englanninkitaran pohjalta on kehittynyt portugalinkitara, jota käytetään edelleen fadolaulun säestyssoittimena. == Lähteet == * Robert Spencer ja Ian Harwood: ”English guitar”. Grove music online, haettu 30.1.2016. Luokka:Sormintasoittimet
Ville Sorsa

Ville Petteri Sorsa (s. 21. marraskuuta 1980 Porvoo) on suomalainen musiikkituottaja ja äänisuunnittelija. Sorsa on yksi FINRG Recordingsin perustajajäsenistä, jossa hän työskenteli sekä artistina että A&R;:nä vuosina 2003–2010. Musiikkia hän on julkaissut taiteilijanimellä DJ Rx sekä osana lahtelaista Carbon Based -konemusiikkikollektiivia. Nimellä DJ Rx Sorsa tuli kansainvälisesti tunnetuksi hard dance-, breaks- ja drum and bass tiskijukkana sekä tuottajana. Sorsa kuului yhdessä Carbon Basedin, Proteuksen ja Alek Száhalan kanssa suomalaisen rankemman konemusiikin avainjäseniin ja kehittäjiin. Sorsa tuotti musiikkia useille englantilaisille levy-yhtiöille sekä FINRG Recordingsille. Hän myös keikkaili usein Suomen suurimmilla klubeilla ja konemusiikkifestivaaleilla, sekä ulkomailla mm. Euroopassa sekä Australiassa. Sorsa kouluttautui musiikkituottajaksi Tampereen ammattikorkeakoulussa, josta hän valmistui medianomiksi keväällä 2010. Aktiivisen musiikkiuran jälkeen Sorsa on keskittynyt pääosin jälkituotantotöihin. Hänen merkittävimpiin töihinsä kuuluu vuonna 2019 julkaistu Control sekä vuonna 2023 julkaistu Alan Wake 2. Molemmat pelit saivat erinomaisia arvioita. Control palkittiin IGN Game of the Year sekä Game Developers Choice Awards 20th Annual Best Audio ja Alan Wake 2 20th BAFTA Games Awards Audio Achievement palkinnoilla. Pelien lisäksi Sorsa on työskennellyt radio-, televisio- sekä elokuvateollisuudessa. Tällä hetkellä Sorsa työskentelee äänisuunnittelijana Remedy Entertainment -peliyrityksessä. == Teokset == === Pelit === * Alan Wake 2 (2023) * CrossFireX: Operation Catalyst (2022)Moby Games, CrossFireX: Operation Catalyst Viitattu 31.10.2023 * CrossFireX: Operation Spectre (2022)Moby Games, CrossFireX: Operation Spectre Viitattu 31.10.2023 * Control (2019), johtava äänisuunittelija * Quantum Break (2016) * Alan Wake’s American Nightmare (2012) * Death Rally (2012) * Dirt 3 (2011) === Elokuvat === * Ganes (2007)http://www.elonet.fi/fi/henkilo/1417917 Ganes 2007 * Lieksa! (2007)http://www.imdb.com/title/tt0944114/ Lieksa! (The Matriarch, 2007) === Musiikki === * Carbon Based * DJ Rx == Lähteet == == Aiheesta muualla == * * Internet Game Database * MobyGames * LinkedIn * Elonet Luokka:Suomalaiset muusikot Luokka:Suomalaiset äänisuunnittelijat Luokka:Vuonna 1980 syntyneet Luokka:Elävät henkilöt
Tapani Tammisto

Arto Tapani Tammisto (2. joulukuuta 1932 MikkeliKuka kukin on 1978, s. 970. Runeberg.org. – 23. toukokuuta 2017 EspooKuolinilmoitus. Helsingin Sanomat 3.6.2017, s. C 15.) oli suomalainen lääkäri ja professori. Hänen tutkimuskohteitaan olivat kipulääkkeet ja lihasrelaksantit. Hän toimi Helsingin yliopiston anestesiologian professorina 1971–1995.Helsingin yliopiston opettajat ja virkamiehet. Tammistoa on kutsuttu suomalaisen anestesiologian patriarkaksi.Professori Tapani Tammisto: "Asiakkaan ymmärtäminen on kaikki kaikessa." ==Teoksia== * Tammisto, Tapani ym.: Untako vain? Suomen anestesiologiyhdistyksen 50-vuotishistoriikki. Suomen anestesiologiyhdistys, 2002. ISBN 952-91-5091-1. (Sisällysluettelon verkkoversio.) * Tammisto, Tapani – Tammisto, Christine: Ether-Rausch: Eetteristä erikoisalaksi. Anestesian, teho-, ensi- ja kivunhoidon kehitys kotimaisen kirjallisuuden valossa vuodesta 1847 alkaen. Virve Mäkelä, 2012. ISBN 978-952-93-1614-4. == Lähteet == == Aiheesta muualla == * Kalso, Eija A.: Tapani Tammiston muistolle. Viikon juttu 29.5.2017. Helsingin yliopiston Lääketieteellinen tiedekunta. *Tammiston CV Paulon säätiön sivulla. *Arto Tapani Tammiston muistokirjoitus Helsingin Sanomissa Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Vuonna 1932 syntyneet Luokka:Vuonna 2017 kuolleet
Tankavaarat

Tankavaarat ovat loivahkoja vaaroja ja tuntureita Sodankylässä Tankajoen itäpuolella. Ne sijaitsevat Urho Kekkosen kansallispuistossa. Vaarojen korkein laki, Jorpulipää, on 467 metriä merenpinnasta. Tankavaarojen kahdelle huipulle, Jorpulipäälle ja Pikku-Tankavaaralle voi patikoida Tankavaaran alueen luontopolkuja pitkin. Luontopolut lähtevät Tankavaaran kylästä, joka sijaitsee aivan Nelostien varressa. Pikku-Tankavaaralta ja Jorpulipään huipuilta näkee tunturimaiseman Nattasille Sompion luonnonpuistoon sekä Urho Kekkosen kansallispuiston tunturialueen ja Saariselän suurtunturit. Tankavaara on Lapin eteläisintä kullanhuuhdontaseutua. Tankavaaran kylä on matkailukeskittymä, jossa voi tutustua alueen kultahistoriaan Kultamuseossa tai Tankavaaran Kultakylässä. == Tankavaaran luontopolut Urho Kekkosen kansallispuistossa == Tankavaarassa on neljä merkittyä ympyräreittiä retkeilijöille. Luontopolut lähtevät entisen luontokeskuksen pihasta, jota ennen on Urho Kekkosen kansallispuiston ja Kultamuseon yhteinen pysäköintialue. Pidemmät luontopolut (Kuukkelilenkki ja Geologinen polku) vievät Tankavaarojen huipuille (Pikku-Tankavaara ja Jorpulipää). * Urpiaisen lenkki on kilometrin mittainen esteetön, sorastettu luontopolku, joka kiertää Tankavaaran lähimaaston. Reitti on kuljettavissa myös lastenvaunujen kanssa tai pyörätuolilla avustajan kanssa. * Koppelon lenkki (3 km) on hieman pidempi lenkki, joka kiertelee Tankavaaran kynttiläkuusikossa. Koppelon lenkillä on tulentekopaikka, kota ja kuivakäymälä. * Kuukkelilenkki (6 km) johdattaa kulkijan kuusikoitten kautta Pikku-Tankavaaran laelle, josta voi ihailla näköaloja Nattastuntureille, ympäröiville aapasoille ja Saariselän suurtuntureille. Reitti palaa lähtöpisteeseen Tankasuon halki. Kuukkelilenkillä on kaksi tulentekopaikkaa, kota ja kuivakäymälä. * Geologinen polku (7 km) tutustuttaa sinut alueen geologiaan, kallioperään, jääkauden jälkiin ja pinnanmuotoihin. Alkumatkan kuljet metsämaastossa nousten pikkuhiljaa Jorpulipään rinteelle. Taukopaikka sijaitsee luonnonkauniin Koiranjuomalammen rannalla. Sieltä polku jatkuu rinnesuolle, ja loppumatka kuljetaan Kuukkelilenkkiä pitkin. Polku kierretään myötäpäivään. Geologisen polun varrella on laavu, kaksi tulentekopaikkaa, kota ja kuivakäymälät laavun sekä kodan yhteydessä. == Lähteet == Luokka:Sodankylän tunturit
Bor Pavlovčič

Bor Pavlovčič (s. 27. kesäkuuta 1998) on slovenialainen mäkihyppääjä. Pavlovčič edustaa ND Ratece Planica -seuraa. Pavlovčič debytoi maailmancupissa tammikuussa 2016 Sapporon suurmäen kilpailussa sijoittuen sijalle 26. Näin ollen hän saavutti heti ensimmäiset maailmancupin pisteensä. Seuraavana päivänä Pavlovčič sijoittui toisessa Sapporon suurmäen kilpailussa sijalle 16. Kymmenen parhaan joukkoon hän sijoittui ensimmäisen kerran Kuusamossa marraskuussa 2020 oltuaan seitsemäs. Ensimmäisen palkintosijansa hän saavutti Klingenthalissa helmikuussa 2021 oltuaan kolmas. Seuraavan päivän kilpailussa hän oli toinen. Lisäksi hän oli maaliskuussa Planicassa kolmas. Continental Cupissa Pavlovčič on saavuttanut kaksi voittoa. Vuoden 2015 Euroopan nuorten olympiafestivaaleilta Pavlovčič saavutti kultaa joukkuekilpailusta. Nuorten talviolympialaisissa 2016 hän voitti kultaa henkilökohtaisessa kilpailussa. Oberstdorfin MM-kilpailuissa 2021 hän sijoittui normaalimäessä kahdeksanneksi. == Lähteet == Luokka:Slovenialaiset mäkihyppääjät Luokka:Vuonna 1998 syntyneet Luokka:Elävät henkilöt
Enoksimoni

Enoksimoni (C12H12SN2O2) on imidatsolonijohdannaisiin kuuluva orgaaninen yhdiste. Yhdistettä voidaan käyttää lääketieteessä kongestiivisen sydämen vajaatoiminnan hoitamiseen. ==Ominaisuudet ja käyttökohteet== Enoksimoni on fosfodiesteraasi 3 -entsyymin inhibiittori. Yhdiste estää syklisen adenosiinimonofosfaatin hajoamista. Tämän seurauksena kalsiumionien virtaus sydänsoluissa sydämen aktiopotentiaalin aikana kasvaa ja sydämen verisuonet laajenevat. Enoksimonin on myös havaittu lisäävän sydämen lyöntitiheyttä. Lääkeainetta annostellaan joko suun kautta tai suonensisäisesti. Enoksimonin on havaittu olevan tehokkain erityisesti lievissä tapauksissa, mutta vaikeissa kongestiivisissa sydämen vajaatoiminnoissa se voi jopa lisätä kuolleisuutta.Hans P. Albrecht & Karl-Heinz Geiss: Cardiac Glycosides and Synthetic Cardiotonic Drugs, Ullmann's Encyclopedia of Industrial Chemistry, John Wiley & Sons, New York, 2000. Viitattu 30.1.2016 ==Haittavaikutukset== Tyypillisimpiä enoksimonin haittavaikutuksia ovat vatsaoireet kuten vatsakipu, huonovointisuus ja oksentelu, anoreksiapääkipu, väsymys, lisääntynyt ruokahalu, trombosytopenia, allergiset iho-oireet, sydämen toimintahäiriöt ja levottomuus. ==Synteesi== Enoksimonin synteesin lähtöaineita ovat hydroksiasetoni, urea, natriummetyylimerkaptidi ja p-klooribentsoehappo. ==Lähteet== Luokka:Sydänlääkkeet
Jevgenija Medvedeva

Jevgenija Armanovna Medvedeva (, s. 19. marraskuuta 1999 Moskova) on venäläinen taitoluistelija, kaksinkertainen maailmanmestari ja olympiamitalisti. Hänen valmentajinaan toimivat venäläiset Eteri Tutberidze ja Sergei Dudakov sekä kausina 2018–2020 kanadalaiset Brian Orser ja Tracy Wilson. Medvedeva aloitti taitoluistelun vuonna 2002. Junioritasolla hän saavutti yksinluistelun MM-pronssia 2014 ja -kultaa vuonna 2015. Senioritasolla hän on kaksinkertainen maailmanmestari (2016, 2017), kaksinkertainen Euroopan mestari (2016, 2017) sekä kaksinkertainen Grand Prix finaalin mestari (2016, 2017). Hän saavutti myös MM-pronssia Saitamassa vuonna 2019. Venäjän-mestaruuden hän voitti 2016 ja 2017. Pyeongchangin olympialaisissa 2018 Medvedeva saavutti hopeaa joukkuekilpailussa ja jäi yhden pisteen päähän kultamitalista naisten kilpailussa. Uransa aikana hän rikkoi huimat 13 maailmanennätystä. Hän oli ensimmäinen nainen joka rikkoi 80 pisteen rajan lyhyt- ja 160 pisteen rajan vapaaohjelmassa. Medvedevan ennätyspisteet ovat 241,31, jotka hän teki vuoden 2017 ISU World Team Trophyssa. Alina Zagitova löi Medvedevan lyhytohjelman maailmanennätyspisteet vuoden 2018 talviolympialaisissa, ja sittemmin myös hänen vapaaohjelman ja yhteispisteiden maailmanennätyspisteet ylitettiin. Medvedeva lopetti uransa kroonisen selkävamman vuoksi vuonna 2021. == Lähteet == == Aiheesta muualla == Luokka:Venäläiset taitoluistelijat Luokka:Venäläiset olympiamitalistit Luokka:Vuonna 1999 syntyneet Luokka:Elävät henkilöt
UMF Grindavík

Ungmennafélag Grindavíkur (lyh. UMF Grindavík) on islantilainen urheilun yleisseura. Sillä on lajijaostot muun muassa jalkapallossa ja koripallossa. Koripallossa UMF Grindavík on muun muassa voittanut Islannin mestaruuden vuosina 2012 ja 2013, Islannin cupin vuosina 1995, 1998, 2000 ja 2006 sekä Islannin Supercupin vuonna 2013.http://basketball.eurobasket.com/team/Iceland/UMF_Grindavik/608?Page=5 Seuraa ovat edustaneet muun muassa yhdysvaltalaiset J’Nathan Bullock ja Giordan Watsonhttp://basketball.eurobasket.com/team/Iceland/UMF_Grindavik/608?Page=4. == Lähteet == * Koripallon miesten edustusjoukkue eurobasket.com-sivustolla === Viitteet === == Aiheesta muualla == * Seuran verkkosivut Luokka:Islantilaiset jalkapalloseurat Luokka:Islantilaiset koripalloseurat Luokka:Vuonna 1935 perustetut urheiluseurat
ÍR Reykjavík

Íþróttafélag Reykjavíkur (lyh. ÍR Reykjavík) on islantilainen urheilun yleisseura. Sillä on lajijaostot muun muassa jalkapallossa ja koripallossa. Koripallossa ÍR Reykjavík on muun muassa voittanut Islannin mestaruuden 1950-, 1960- ja 1970-luvuilla yhteensä 15 kertaa. Islannin cupin se on voittanut vuosina 2001 ja 2007.http://basketball.eurobasket.com/team/Iceland/IR_Reykjavik/1883?Page=5 == Lähteet == * Koripallon miesten edustusjoukkue eurobasket.com-sivustolla === Viitteet === == Aiheesta muualla == * Seuran verkkosivut Luokka:Islantilaiset jalkapalloseurat Luokka:Islantilaiset koripalloseurat Luokka:Reykjavíkin urheilu Luokka:Vuonna 1907 perustetut urheiluseurat
Arto Tanner

Arto Ensio Tanner (9. tammikuuta 1935 Helsinki – 18. lokakuuta 2002 Helsinki) oli suomalainen diplomaatti, koulutukseltaan lainopin kandidaatti. Hän oli va. asiainhoitaja Bagdadissa Irakissa 1967–1969, suurlähettiläs Beirutissa Libanonissa 1977–1981, Damaskoksessa Syyriassa 1979–1981 ja Kuwaitissa 1977–1980, ulkoministeriön protokollaosaston apulaisosastopäällikkö 1981–1982, edustustojen tarkastaja vuodesta 1983Facta 2001, WSOY 1985, 16. osa, palsta 307 suurlähettiläs Itä-Berliinissä Itä-Saksassa 1986–1990,Suomen suurlähetystö Berliini Tel Avivissa Israelissa 1993–1997, Ateenassa Kreikassa 1998–2000. Tannerin poika on diplomaatti ja presidentin kansliapäällikkö Teemu Tanner.Sauli Niinistön uusi kansliapäällikkö saa kiitosta sovittelevuudestaan, Iltasanomat.fi == Lähteet == Luokka:Suomen suurlähettiläät Luokka:Vuonna 1935 syntyneet Luokka:Vuonna 2002 kuolleet
Lulu Paasipuro

Lyyli Kyllikki Lehtiniemi-Sulasalmi, taiteilijanimi Lulu Paasipuro (12. lokakuuta 1906 Helsinki – 12. joulukuuta 1969 Lahti) oli suomalainen iskelmälaulaja ja teatteri- ja elokuvanäyttelijä. Hän oli erityisen suosittu jatkosodan vuosina. Paasipuro näytteli 1920- ja 1930-luvuilla Elannon Näyttämöllä. Hän esiintyi ensimmäisen kerran jo 16-vuotiaana nimellä Lulu Lehtiniemi marraskuussa 1922 ensi-iltansa saaneessa näytelmässä Eläviä kuvia. Sotavuosina hän esiintyi rintamateattereissa muun muassa Äänislinnan Teatterissa ja asemiesilloissa. Hän esiintyi myös Aunuksen Radiossa ja hänet tunnettiin Äänislinnan satakielenä. Sodan jälkeen Lulu Paasipuro esiintyi Iloinen Teatteri -nimisessä Reino Palmrothin perustamassa revyyteatterissa. Palmrothin kirjoittamissa näytelmäteksteissä tehtiin pilaa aikakauden ilmiöille. Niinpä sisäministeriö kielsi 15. toukokuuta 1946 teatterin esitykset poliittisesti vääräoppisina. Toiminta jatkui epäpoliittisemmin revyyteatteri Punaisessa Myllyssä, johon Paasipuro kuului vuosina 1945–1953. Hän kiersi esiintymässä myös kansanedustaja Janne Hakulisen johtaman Työväen ohjelmapalvelun taiteilijana yhdessä muun muassa Reino Helismaan kanssa. Elokuvanäyttelijänä Paasipuro oli elokuvissa Pimeänpirtin hävitys (1947), Pikajuna pohjoiseen (1947), Kilroy sen teki (1948), Hilja – maitotyttö (1953) ja Asessorin naishuolet (1958). Hän esiintyi myös lyhytelokuvassa Juhannusyö Kuusamossa (1948).EloNet : Lulu Paasipuro == Lähteet == == Aiheesta muualla == * Työväen ohjelmapalvelun taiteilijat esiintyvät Kuusamossa juhannuksena 1948. Elokuvassa (05:35) Reino Helismaa ja Lulu Paasipuro laulavat. Maininki Wilska lausuu humoreskeja. Tilaisuudessa valitaan myös Miss Rukatunturi. Ylen Elävä arkisto. Luokka:Suomalaiset iskelmälaulajat Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1906 syntyneet Luokka:Vuonna 1969 kuolleet
Taivaalliset tarinat – Sika myyttien maailmassa

Taivaalliset tarinat – Sika myyttien maailmassa on vuonna 2001 julkaistu lastenmusiikkialbumi. Kaikki kappaleet on säveltänyt, sovittanut ja tuottanut Pessi Levanto. Sanoitukset ovat Marjatta Levannon. Albumilla seikkailee Julia Vuoren sarjakuvista tuttu Sika antiikin Kreikan ja Rooman myyttien maailmassa. Levyn avausraidalla "Sika taivaankannenkulkija" Sika matkaa avaruuteen katsomaan antiikin jumalien mukaan nimettyjä planeettoja. "Seitsemän päivää seitsemästä" kertoo riitelevistä graioista ja "Kauneuden kirous" Narkissoksesta. Kappaleessa "Kolme tuhatta vuotta" Orfeus yrittää pelastaa morsiamensa Eurydikeen manalasta. Panin tarina kerrotaan kappaleessa "Panin huilu soi". "Utelias, huono juttu" on kertomus Psykheen onnettomasti päättyneestä suhteesta rakkauden jumalan kanssa. "Kaiku suurisuu" on lakkaamatta puhuva nymfi Ekho. Kappaleessa "Adromedaa ei viedä" Perseus pelastaa merihirviölle uhrattavaksi määrätyn Andromedan. "Dafnen laulussa" Dafne pakenee rakastunutta Apollon-jumalaa ja antaa muuttaa itsensä puuksi mieluummin kuin ryhtyy Apollonin puolisoksi. Albumin viimeisellä raidalla "Bacchus polkee tahtia" viinin ja ilonpidon jumala Bacchus pitää villit juhlat. ==Muusikot== * Pessi Levanto – piano * Tuure Koski – bassot * Mika Kallio – rummut (paitsi 10) ja perkussiot (paitsi 10) * Sami Kuoppamäki – rummut (2 ja 8) ja perkussiot (10) * Pirjo Aittomäki – laulu * Jussi Chydenius – laulu * Vuokko Hovatta – laulu * Mikko Jokinen – laulu * Laura Sippola – laulu ==Kappaleet== Luokka:Vuoden 2001 albumit Luokka:Levannon & Levannon albumit
Unto Tanskanen

Unto Kalervo Tanskanen (8. heinäkuuta 1931 Viipuri – 20. helmikuuta 2021 Helsinki) oli suomalainen diplomaatti ja lainopin kandidaatti. Hän oli Suomen suurlähettiläs Hanoissa 1974–1977, Nairobissa ja Addis Abebassa 1977–1980 , Teheranissa ja Islamabadissa 1980–1983 ja vuodesta 1983 ulkoministeriön neuvotteleva virkamies.Facta 2001, WSOY 1985, 16. osa, palsta 325 == Lähteet == ==Aiheesta muualla== *Kuka kukin on 1978 (Runeberg.org) Luokka:Vuonna 1931 syntyneet Luokka:Vuonna 2021 kuolleet Luokka:Suomen suurlähettiläät
UMF Njarðvík

Ungmennafélag Njarðvíkur (lyh. UMF Njarðvík) on islantilainen urheilun yleisseura. Sillä on lajijaostot muun muassa jalkapallossa ja koripallossa. Koripallossa UMF Njarðvík on muun muassa voittanut Islannin mestaruuden 1980-luvulta alkaen yhteensä 14 kertaa ja Islannin cupin kahdeksan kertaa.http://basketball.eurobasket.com/team/Iceland/UMFN_Njardvik/1201?Page=5 Seuraa ovat edustaneet muun muassa yhdysvaltalaiset Jeb Ivey, Nigel Moore ja Giordan Watson.http://basketball.eurobasket.com/team/Iceland/UMFN_Njardvik/1201?Page=4 == Lähteet == * Koripallon miesten edustusjoukkue eurobasket.com-sivustolla === Viitteet === == Aiheesta muualla == * Seuran verkkosivut Luokka:Islantilaiset jalkapalloseurat Luokka:Islantilaiset koripalloseurat Luokka:Vuonna 1944 perustetut urheiluseurat
Keflavík ÍF

Íþrótta- og ungmennafélag Keflavíkur (lyh. Keflavik ÍF) on islantilainen urheilun yleisseura. Sillä on lajijaostot muun muassa jalkapallossa ja koripallossa. Koripallossa Keflavik ÍF on muun muassa voittanut Islannin mestaruuden vuosina 1994, 1999, 2004 ja 2005 sekä Islannin cupin vuosina 1993, 1994, 1997, 2003 ja 2004. Se on osallistunut myös kansainvälisiin seurakilpailuihin.http://basketball.eurobasket.com/team/Iceland/Keflavik/1200?Page=5 == Lähteet == * Koripallon miesten edustusjoukkue eurobasket.com-sivustolla === Viitteet === == Aiheesta muualla == * Seuran verkkosivut Luokka:Islantilaiset jalkapalloseurat Luokka:Islantilaiset koripalloseurat Luokka:Vuonna 1929 perustetut urheiluseurat
Suomen kaamein kämppä

Suomen kaamein kämppä oli vuosina 2011-2012 Sub-kanavalla esitetty sisustusohjelma. Ohjelman juontajana toimi Lola Odusoga sisustussuunnittelijana Teuvo Loman ja huonekalupuuseppinä Kaj Leino ja Uolevi Nurmi jotka auttoivat sisustamaan suomalaisten ihmisten koteja. Ensimmäinen tuotantokausi alkoi 8. maaliskuuta 2011.Lola Wallinkoski kunnostaa uutuusohjelmassa kaameita huoneita Toinen tuotantokausi alkoi 10. tammikuuta 2012.Subin Suomen kaamein kämppä -ohjelmassa laitetaan kauhukodit kuntoon! == Ensimmäinen tuotantokausi == Jakso Nimi Ensiesitys 1\. - 8. maaliskuuta 2011 2\. Yökerhotunnelmaa pimeään kellariin 15. maaliskuuta 2011 3\. Isosta lelulaatikosta varikas lastenhuone 22. maaliskuuta 2011 4\. Olohuoneelle tyylikäs ilme 29. maaliskuuta 2011 5\. Ankea yksiö väriloistoon 5. huhtikuuta 2011 6\. Sekamelskasta ruokailuhuoneeksi 12. huhtikuuta 2011 7\. Yksiöstä tilaihme 19. huhtikuuta 2011 8\. Musadiggarille monitoimihuone 26. huhtikuuta 2011 9\. Kaamea keittö uusiksi 3. toukokuuta 2011 10\. Varasto olohuoneeksi 10. toukokuuta 2011 == Toinen tuotantokausi == Jakso Nimi Ensiesitys 1\. Ensimmäisessä jaksossa muutetaan kovassa käytössä kulahtanut olohuone koko perheen viihtyisäksi kokoontumispaikaksi 10. tammikuuta 2012 2\. Nyt käydään ryminällä keittiöiden kimppuun! 17. tammikuuta 2012 3\. Ohjelman kolmannessa jaksossa hyökätään olohuoneisiin 24. tammikuuta 2012 4\. Ohjelman neljännessä jaksossa kohteena on räjähtämispisteessä riutuva makuuhuone, jossa hiiret juoksevat nurkissa 31. tammikuuta 2012 5\. Sarjan viides jakso keskittyy tiukalla otteella yksiöihin 7. helmikuuta 2012 6\. Sarjan kuudennessa jaksossa marssitetaan reippaasti esiin erilaiset askartelutilat 14. helmikuuta 2012 7\. Seitsemännessä jaksossa toteutetaan pienen tytön haaveita 21. helmikuuta 2012 8\. Sarjan kahdeksannessa jaksossa otetaan käsittelyyn olohuoneet 28. helmikuuta 2012 9\. Tällä kertaa tehdään selvää jälkeä Suomen kaameimmasta yksiöstä 6. maaliskuuta 2012 10\. Tällä kertaa heittäydytään keittiöhommiin 13. maaliskuuta 2012 11\. Tässä jaksossa kohteena ovat yllättäen - parvekkeet 20. maaliskuuta 2012 12\. Sarjan toinen tuotantokausi päättyy räväkästi rokkarin makkariin 27. maaliskuuta 2012 == Lähteet == == Aiheesta muualla == * Suomen kaamein kämppä Facebook-sivut Luokka:Suomalaiset televisio-ohjelmat
Cornel Wilde

Cornel Wilde (13. lokakuuta 1912 Prievidza, Unkarin kuningaskunta, Itävalta- Unkari – 16. lokakuuta 1989 Los Angeles, Kalifornia, Yhdysvallat), syntymänimeltään Kornel Lajos Weisz, oli unkarilais-yhdysvaltalainen elokuvanäyttelijä, -ohjaaja ja -tuottaja.. Viitattu 30.1.2016 Wilde syntyi juutalaiseen perheeseen Prievidzan kaupungissa, joka kuuluu nykyään Slovakiaan. Perhe muutti vuonna 1920 New Yorkiin, missä he amerikkalaistuivat ja muuttivat nimensä: Wilden nimeksi tuli Cornelius Louis Wilde. Wilde oli lahjakas miekkailija ja kuului Yhdysvaltain olympiajoukkueeseen, mutta hän jätti joukkueen juuri ennen Berliinin 1936 olympialaisia. Wilde halusi keskittyä näyttelemiseen, minkä vuoksi hän jätti käyttämättä lääkietieteelliseen kouluun saamansa stipendin. Wilden ensimmäinen tunnettu Broadway-näytös oli vuonna 1937. Vuonna 1940 Hollywood huomasi Wilden ja hän teki muutaman pienemmän elokuvaroolin ennen tunnetuinta työtään, elokuvaa Suuri unelma (1945). Elokuvassa hän näyttelijä Frédéric Chopinia ja oli suorituksestaan ehdolla parhaan miespääosan Oscar-palkinnon saajaksi. 1950-luvulla Wilde alkoi myös ohjaamaan elokuvia, muun muassa vuoden 1955 elokuvanMyrskyn pelkoa. Hän teki samana vuonna tunnetun pääroolin elokuvassa Häikäilemättömät. Vuonna 1965 hän tuotti, ohjasi ja näytteli pääroolin elokuvassa Alaston saalis. Wilde avioitui ensimmäisen kerran 21. syyskuuta 1937 Patricia Knightin (1920–2004. Viitattu 30.1.2016) kanssa, joka myöhemmin näytteli itsekin elokuvissa. Pari sai yhden lapsen, tyttären Wendyn vuonna 1943. Pari erosi 30. elokuuta 1951. Wilde avioitui uudestaan 4. syyskuuta samana vuonna näyttelijä Jean Wallacen (1923–1990. Viitattu 30.1.2016) kanssa. Pari sai yhden lapsen, pojan Cornel Wilde Juniorin vuonna 1967. Pari erosi vuonna 1981. Wilde kuoli leukemiaan vuonna 1989 ja hänet on haudattu Westwood Village Memorial Parkin hautuumaalle Los Angelesiin. == Lähteet == Luokka:Hollywood Walk of Fame Luokka:Unkarilaiset näyttelijät Luokka:Yhdysvaltalaiset elokuvanäyttelijät Luokka:Vuonna 1912 syntyneet Luokka:Vuonna 1989 kuolleet
Hurtu

Compagnie des Automobiles et Cycles Hurtu oli ranskalainen ajoneuvovalmistaja. == Historia == Vuonna 1880 herrat Hurtu, Hautin ja E. Diligeon perustivat Albertin kaupunkiin ompelukoneita valmistaneen tehtaan nimeltä Hurtu, Hautin et Diligeon. Tästä yhtiön tuotanto laajeni työstökoneiden, hiomakoneiden ja polkupyörien valmistukseen. Näitä kaikkia markkinoitiin Hurtu-nimellä. Vuonna 1895 E. Diligeon myi osuutensa yhtiöstä ja perusti oman, Diligeon et Cie -nimisen yrityksen. Tuotenimi Hurtu pysyi edelleen myös hänen käytössään. Vuonna 1896 Diligeon aloitti Automobiles Léon Bollée -yhtiön "Voiturette"-kolmipyörän lisenssivalmistuksen. Vuonna 1898 Hurtu valmisti ensimmäisen omaa suunnittelua edustaneen nelipyöräisen autonsa. Mallissa oli hyvin paljon yhteisiä piirteitä suosiota saavuttaneen Benz Velo -mallin kanssa. Englannin Manchesterissa toiminut Marshall & Co -yhtiö valmisti taasen Hurtun myöntämällä lisenssillä hyvin samankaltaista mallia. Vuonna 1899 yhtiön nimeksi muutettiin Compagnie des Autos et Cycles Hurtu. Compagnie Hurtu laajensi tuotantoaan Pariisin liepeille, Neuilly-sur-Seinen ja Rueil'n kaupunkeihin perustetuilla tehtailla. Vuonna 1913 yhtiön vuosituotanto oli 600 autoa. Ensimmäisen maailmansodan päätyttyä yhtiö jatkoi autojen valmistusta vuoteen 1930 saakka. Tuolloin Compagnie Hurtu lopetti autojen valmistuksen ja jatkoi työstökoneiden valmistuksen parissa. Pariisin kantakaupungin alueelle sijoittunut Moteurs Hurtu valmisti kaksitahtimoottorilla varustettuja mopoja, moottoripolkupyöriä ja moottoripyöriä vuodesta 1903 toisen maailmansodan alkupäiviin asti. Vuonna 1946 perustettiin Pariisiin Compagnie Nouvelle des Cycles Hurtu -niminen yhtiö, joka jatkoi kaksipyöräisten ajoneuvojen valmistusta. Hurtu fuusioitiin ajoneuvovalmistaja Automotoon vuonna 1960.Calamine.fr - Calamine les cyclos d'antan, Hurtu Tiedosto:Hurtu 1897.JPG|1897 Tiedosto:Hurtu 1900.JPG|1900 Tiedosto:Hurtu.jpg|1904 Tiedosto:Hurtu 1910.JPG|1910 Tiedosto:Hurtu 1912.jpg|1912 == Aiheesta muualla == * Grace's Guide - 1899 Motor Show (Cordingley): THE LONDON AUTOCAR CO., LTD., 182, Gray's Inn Road, W.C., exhibit an interesting collection of motor tricycles, quadricycles, and accessories, showing a new attachment to a tricycle by which, when the front wheel is removed, it can be readily converted into a quadricycle by the use of three belts only, the entire contrivance making up into a very perfect quadricycle; and in addition to these machines and accessories they have in the outer building for running round the enclosure one sample of the English-built Hurtu car, by Messrs. Marshall and Co., of Manchester, which we have already dealt with in our description of the Richmond exhibit. * Grace's Guide - 1908-1914 Motor Car Red Book * Grace'e Guide - 1911 Motor Cars * Grace's Guide - 1913-1917 Motor, Marine and Aircraft Red Book: Cars == Lähteet == * George Nick Georgano: The Beaulieu Encyclopedia of the Automobile. Volume 2: G–O. Fitzroy Dearborn Publishers, Chicago 2001, ISBN 1-57958-293-1. * George Nick Georgano: Autos. Encyclopédie complète. 1885 à nos jours. Courtille, Paris 1975. Luokka:Ranskalaiset automerkit Luokka:Ranskalaiset moottoripyörävalmistajat
Lotus Setagaya

Lotus Setagaya, tunnetaan myös nimellä Lotus Setagaya Paraestra on japanilainen kamppailulajiseura. Sen päävalmentajana on entinen vapaaottelija Kohei Yasumi.Japanese MMA Scene Gym List skillmma Viitattu 30.1.2016 Seurassa harjoitellaan myös joogaa. ==Lähteet== ==Aiheesta muualla== *Kotisivut Luokka:Kamppailulajiseurat
Georg Wiegner

Georg Wiegner (20. huhtikuuta 1883 Leipzig, Saksan keisarikunta – 14. huhtikuuta 1936 Zürich, Sveitsi) oli saksalainen kolloidi- ja maatalouskemisti, joka toimi koko työuransa Zürichin teknillisen yliopiston maatalouskemian professorina. Zürichissä hän vaikutti erityisesti sveitsiläisen maaperätieteen tutkimukseen. Wiegner syntyi Leipzigissa vuonna 1883. Hän väitteli 1907 Leipzigin yliopistosta ja suoritti 1911 Göttingenin yliopistossa habilitaatiotutkinnon maatalouskemiasta. Wiegner toimi Zürichin teknillisen yliopiston maatalouskemian professorina vuodesta 1913 kuolemaansa asti. Wiegner värvättiin ensimmäisen maailmansodan syttyessä Saksan armeijaan. Hän haavoittui vuonna 1916 ja vapautettiin palveluksesta. Wiegner muokkasi Zürichissä yliopiston maaperätieteen kursseja ja yhdisti aiemmin erilliset maatalous- ja metsätieteen kurssit uusiksi luennoiksi, jotka pohjautuivat voimakkaasti fysikaalisen kemian ja kolloidikemian periaatteisiin. Wiegner ei itse ollut maaperätieteilijä, minkä takia hän etsi ympärilleen tieteilijöitä, jotka ymmärsivät maaperän vaikutuksen kasviekosysteemeihin. == Lähteet == Luokka:Saksalaiset kemistit Luokka:Vuonna 1883 syntyneet Luokka:Vuonna 1936 kuolleet
Bertil Ericinpoika Ljuster

Bertil Ericinpoika Ljuster (k. noin 1598) oli kuningas Juhana III:n sihteeri, joka toimi Turun linnan ja Viipurin linnan päällikkönä ja Käkisalmen linnan voutina. Ljusterin isän Ericin suku oli uusmaalaista pienrälssiä ja äiti Margareta Jönsintytär taas hämäläistä Kurjalan tunnettua sukua. Hänen vaimonsa oli Turun pormestarin Henric Gröpin eli Kröpelinin tytär Margareta. Ljuster toimi Suomen herttuan Juhanan kansliakirjurina vuodesta 1556 ainakin vuoteen 1561. Hänet kutsuttiin 1536 Juhanan sihteeriksi, mutta herttuakunnan erillishallinnon tultua lakkautetuksi Ljuster joutui syrjään. Hän palasi takaisin virkamieheksi 1567, kun hänet nimitettiin Raaseporin kihlakunnantuomariksi. Jo vuotta aiemmin hänelle oli läänitetty Maariasta Koroinen. Juhana III:n noustua valtaan Ljuster vastasi vallasta syöstyn Eerik XIV:n vartioinnista elokuuhun 1571 ja nimitettiin sen jälkeen Suomessa olleita joukkoja komentaneen sotaeverstin sihteeriksi. Ljuster aateloitiin 6. heinäkuuta 1573. Saman vuoden syksyllä hänestä tuli linnanvouti Tallinnaan, vuoden 1576 alussa Turun linnan päällikkö, keväällä 1580 Viipurin linnan päällikkö ja neljä vuotta myöhemmin Käkisalmen linnan vouti. Hän toimi 1850-luvulla myös kuninkaan asettamana tutkintakomissaarina. Hänen aateliskartanonsa sijaitsi nykyisen Nummi-Pusulan alueen Nummen Mäntsälän kylässä. Kuningas Sigismund takasi isänsä palvelijana toimineen Ljusterin toimeentulon vuodesta 1594 aina Ljusterin kuolemaan saakka. ==Lähteet== Luokka: Suomalaiset aateliset Luokka:Sihteerit Luokka: Suomalaiset virkamiehet Luokka: Suomen linnanvoudit ja linnanpäälliköt Luokka: Syntymävuosi tuntematon Luokka: Vuonna 1598 kuolleet
Larry Parks

Larry Parks (13. joulukuuta 1914 Olathe, Kansas – 13. huhtikuuta 1975 Studio City, Kalifornia), syntymänimeltään Sam Klusman Lawrence Parks, oli yhdysvaltalainen elokuvanäyttelijä.. Viitattu 30.1.2016 Parksin tunnetuin rooli oli esittää Al Jolsonia elokuvissa Al Jolson (1946) ja Laulu on elämäni (1949). Vuoden 1946 elokuvasta Parks oli ehdokkaana parhaan miespääosan Oscar- palkintoon vuoden 1946 gaalassa. Parksin näyttelijäuran tuhosi joutuminen Hollywoodin mustalle listalle vuonna 1951. Tämän vuoksi Parks pakotettiin purkamaan sopimuksensa Columbia Pictures -elokuvastudion kanssa ja hän joutui lähtemään Eurooppaan työnhakuun. Parks avioitui näyttelijätär Betty Garrettin kanssa 9. syyskuuta 1944. Pari sai kaksi lasta, vuonna 1950 syntyneen Garettin ja vuonna 1951 syntyneen Andrewin, joka teki myös näyttelijän uran. Avioliitto kesti aina Parkin kuolemaan asti. Hän kuoli sydänkohtaukseen vuonna 1975. Parks oli myös näyttelijä Jeff Bridgesin kummisetä. ==Lähteet== Luokka: Hollywoodin musta lista Luokka: Yhdysvaltalaiset elokuvanäyttelijät Luokka: Vuonna 1914 syntyneet Luokka: Vuonna 1975 kuolleet
Kaarlo Aavajoki

Kaarlo Aavajoki, sukunimi aik. Appelström (26. joulukuuta 1907 – 23. helmikuuta 1971) oli suomalainen teatteri- ja elokuvanäyttelijä. Aavajoki näytteli 1930-luvuilla Helsingin Työväen Teatterissa ja Jyväskylän Työväen Näyttämöllä. Myöhemmin Aavajoki esiintyi Turun Työväen Teatterissa, Punainen Mylly-revyyteatterissa ja Yleisradiossa. Hän oli myös hyvä laulaja ja hän esiintyi usein opereteissakin. Elokuvanäyttelijänä Aavajoki oli elokuvissa Kartanon naiset (1944), Minä elän (1946) ja Pimeänpirtin hävitys (1947), Hänellä oli myös pienempiä sivuosia elokuvissa Kirkastettu sydän (1943), Miehen vankina (1943), Dynamiittityttö (1944), Sellaisena kuin sinä minut halusit (1944), Kolmastoista koputus (1945), Valkoisen neilikan velho (1945), Katarina kaunis leski (1950), Kuisma ja Helinä (1951) ja Omena putoaa... (1952).EloNet : Kaarlo Aavajoki == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1907 syntyneet Luokka:Vuonna 1971 kuolleet
Paraestra

Paraestra () on japanilainen vapaaotteluseura, jonka perusti entinen vapaaottelija Yuki Nakai.Paraestra Tapology.com Viitattu 30.1.2016 Seuralla on useita saleja Japanissa, Etelä-Koreassa ja Kanadassa. Seurassa harjoitellaan pääosin brasilialaista jujutsua ja shootoa. Seuran menestyneimpiä ottelijoita ovat olleet Shinya Aoki ja Masakazu Imanari. ==Lähteet== ==Aiheesta muualla== *Kotisivut Luokka:Kamppailulajiseurat
American Truck Simulator

American Truck Simulator on SCS Softwaren kehittämä simulaatioajopeli, joka julkaistiin 3. helmikuuta 2016. Pelin julkaisuversion pelimaailma muodostuu Kaliforniasta ja Nevadasta, mutta 2. kesäkuuta 2016 peliin lisättiin Arizona ilmaisena lisäsisältönä. Peliin voi ostaa lisäsisältönä myös 13 muuta osavaltiota. Pelissä on seitsemän rekkamerkkiä: Freightliner, International, Kenworth, Mack, Peterbilt, Volvo ja Western Star. == Vastaanotto == Peli on saanut kriitikoilta melko myönteisen vastaanoton: sen painotettu pistekeskiarvo Metacritic-sivustolla on 76/100. == Moninpeli == Pelissä on tällä hetkellä virallinen ja epävirallinen moninpeli, joka vaatii pelin Steam- version. == Lähteet == == Aiheesta muualla == * * Virallinen kotisivu Luokka:Vuoden 2016 videopelit Luokka:Simulaatiopelit Luokka:Windows-pelit Luokka:Tšekissä kehitetyt videopelit
Petros Sasaki

thumb|upright|Valokuva Sasakin suunnittelemasta Johannes Karhapään sovinnonrististä Joensuun Tuupovaarassa Pyhän Hannan kirkon vieressä. thumb|upright|Sovinnonristin laatta. Petros Iwao Sasaki (23. elokuuta 1939 Odate, Japani – 30. maaliskuuta 1999 Kuopio, Suomi) oli Suomessa vaikuttanut japanilaissyntyinen ikonimaalari. Petros Sasaki syntyi Japanissa vanhaan sukuun, jonka jäseniä oli 1860-luvulla kääntynyt ortodoksikristityiksi. Hän oli neljännen polven ortodoksi. Opiskeltuaan ensin taidetta Tokiossa hän meni vuonna 1964 opiskelemaan teologiaa Ateenan yliopistoon Kreikkaan. Hän opiskeli Ateenassa myös ikonimaalausta oppien temperatekniikan käytön. Sasaki muutti vuonna 1968 Suomeen arkkipiispa Paavalin kutsusta.Ikonimaalaus Suomen ortodoksinen kirkko [Internet Archive]. Viitattu 30.1.2016. Sasaki asettui asumaan Kuopioon suomalaisen vaimonsa kanssa. Hän sai Suomen kansalaisuuden vuonna 1975. Sasakin tuotanto on laaja. Hän on maalannut muun muassa Heinävedellä sijaitsevan Lintulan luostarin uuteen kirkkoon vuonna 1972 ikonostaasin sekä suurikokoisen alttari-ikonin, jonka aiheena on Jumalanäidin Ennusmerkki -ikoni. Sasakin suurin työ oli Kajaanin Kristuksen kirkastumisen kirkkoon tehty bysanttilaistyylinen fresko. Hän on maalannut myös Mikkelin Pyhän ylienkeli Mikaelin kirkon ikonostaasin ikonit ja freskon. Sasakin maalaamiin ja suunnittelemiin kokonaisuuksiin kuuluu myös Sotkamon Jumalansynnyttäjän suojeluksen kirkon ikonostaasi. Suomessa uudelleenvirinneen ikonimaalauksen on sanottu varsinkin 1970-luvulla henkilöityneen Sasakiin.Kari Kotkavaara: Ikonit Suomessa sotien jälkeen, teoksessa Pinx – maalaustaide Suomessa: Suuria kertomuksia, s. 181. Weilin+Göös 2001. Hän oli arvostettu ikonimaalauksen opettaja eri puolilla Suomea ja johti pohjoisessa Suomessa vaikuttanutta ikonimaalausharrastajien ryhmää. Lisäksi Sasaki oli monipuolinen kuvittaja ja suunnitteli erilaisia kunnia- ja ansiomerkkejä, logoja ja standaareja. Hän on julkaissut teoksen Pyhä kuva ja ortodoksisuus yhdessä Vesa Takalan kanssa. Vuonna 1999 vaikeaan sairauteen kuollut Sasaki on haudattu Lintulan luostarin hautausmaalle. ==Lähteet== ==Aiheesta muualla== *Petros Sasaki Ortodoksi.net. Luokka:Ikonimaalarit Luokka:Suomalaiset taidemaalarit Luokka:Japanilaiset taiteilijat Luokka:Vuonna 1939 syntyneet Luokka:Vuonna 1999 kuolleet
Se oikea ensisilmäys ja Viimeinen silmäys

Se oikea ensisilmäys / Viimeinen silmäys () on yhdysvaltalaisen tilannekomediasarjan Ensisilmäyksellä (2005–2014) kaksiosainen päätösjakso. Se esitettiin Yhdysvalloissa 31. maaliskuuta 2014. Suomessa se esitetään kahdessa osassa, joista ensimmäinen esitetään 10. helmikuuta 2016 ja toinen 17. helmikuuta 2016. ==Juoni== === Se oikea ensisilmäys === Jakso alkaa Barneyn ja Robinin häistä, missä Ted hyvästelee ystäviään, koska on seuraavana päivänä muuttamassa Chicagoon. Häistä lähdettyään Ted odottaa junaa Farhamptonin asemalla, missä hän vihdoin tapaa tulevien lastensa äidin Tracy McConnellin. Suurin osa jaksosta sijoittuu tulevaisuuteen, paljastaen suuria muutoksia päähenkilöiden elämässä. Robin on päässyt unelmatyöhönsä toimittajaksi World Wide Newsille. Nopea työtahti luo painetta Robinin ja Barneyn avioliitolle ja pari päätyy eroon. Lily ja Marshall saavat kolmannen lapsen, Ted ja Tracy ensimmäisen ja muuttavat Tedin taloon lähiössä. Jakson lopussa "jengi" hyvästelee asunnon, jossa kaikki paitsi Barney ovat jossain vaiheessa asuneet, kun Lily ja Marshall päättävät muuttaa isompaan asuntoon. === Viimeinen silmäys === Viimeinen silmäys on sarjan virallisesti viimeinen jakso. Paljastukset päähenkilöiden tulevaisuudesta jatkuvat. Marshallista tulee tuomari, Barneylla on täydellinen kuukausi (31 naista 31 päivässä), mutta yksi naisista tulee raskaaksi ja näin Barneysta tulee isä. Ted kosii Tracya uudestaan ja he menevät naimisiin maistraatissa. Lopussa käy ilmi, että Tracy sairastui ja kuoli. Lopulta sarja tekee täyden ympyrän: Lastensa luvalla Ted pyytää Robinia ulos, kuinkas muuten kuin hakemalla sinisen käyrätorven ja huutamalla tämän ikkunan alla. == Lähteet == == Aiheesta muualla == * ”Se oikea ensisilmäys” Internet Movie Databasessa (IMDb.com) * ”Viimeinen silmäys” Internet Movie Databasessa (IMDb.com) Luokka:Televisiojaksot
Prey

Prey voi tarkoittaa ainakin seuraavia: * Saalistaja (Prey), Michael Crichtonin romaani vuodelta 2002 * Prey, Norman J. Warrenin ohjaama brittiläinen elokuva vuodelta 1977 * Prey, Darrell Roodtin ohjaama yhdysvaltalainen elokuva vuodelta 2007 * Prey, Dan Trachtenbergin ohjaama elokuva vuodelta 2022 * Prey, ruotsalaisen Tiamat-yhtyeen musiikkialbumi vuodelta 2003 * Prey, videopeli vuodelta 2006 * Prey, videopeli vuodelta 2017 * Prey, vuonna 2014 alkanut brittiläinen minisarja * Hermann Prey (1929–1998), saksalainen baritonilaulaja.
Baazigar

Baazigar (suomeksi ”Peluri”) on vuonna 1993 ensi-iltansa saanut intialainen hindinkielinen jännityselokuva, jonka on ohjannut Abbas-Mustan. Pääosia näyttelivät Shah Rukh Khan, Kajol ja Shilpa Shetty. Elokuva oli aikanaan hyvin suosittu ja se voitti neljä Filmfare Awards -palkintoa, mukaan lukien parhaasta miespääosasta. == Juoni == Madan Chopra (Dalip Tahil) on vilpillisin keinoin vallannut Vishwanath Sharman (Anant Mahadevan) yrityksen. Tämä johtaa Sharman perheen ongelmien ja sairastelun kierteeseen, mikä maksaa sekä Vishwanathin että tämän pienen tyttären hengen. Vuosien epäonni saa Vishwanathin lesken Shobhan (Raakhee) mielen järkkymään ja heidän poikansa Ajay (Shah Rukh Khan) vannoo kostoa Madan Chopralle. 15 vuotta myöhemmin aikuinen Ajay liehittelee Seemaa (Shilpa Shetty), Madanin tyttäristä nuorempaa, tapaillessaan samalla toista tytärtä Priyaa (Kajol) valenimen turvin. Kostonhimoinen Ajay tappaa Seeman työntäen tämän alas katolta, mikä saa kuoleman näyttämään itsemurhalta. Priya kuitenkin uskoo vahvasti sisarensa kuoleman olleen murha ja alkaa selvittää murhaajan henkilöllisyyttä poliisiystävänsä Karanin (Siddharth Ray) avulla. == Näyttelijät == == Soundtrack == == Palkinnot == ;Filmfare Awards * Paras miespääosa – Shahrukh Khan * Paras musiikki – Anu Malik * Paras mieslaulaja – Kumar Sanu (”Yeh Kaali Kaali Aankhein”) * Paras käsikirjoitus – Robin Bhatt, Akash Khurana, Javed Siddiqui ;;Ehdokkuudet * Paras tulokas – Shilpa Shetty * Paras naissivuosa – Shilpa Shetty * Paras koomikko – Johnny Lever * Paras sanoitus – Dev Kohli (”Yeh Kaali Kaali Aankhein”) * Paras naislaulaja – Alka Yagnik (”Baazigar O Baazigar”) == Lähteet == == Aiheesta muualla == * * Luokka:Vuoden 1993 intialaiset elokuvat Luokka:Hindinkieliset elokuvat Luokka:Intialaiset jännityselokuvat Luokka:Intialaiset rikosdraamaelokuvat Luokka:Abbas-Mustanin ohjaamat elokuvat
Robert Salo

Robert Salo (s. 7. kesäkuuta 1968 Mustasaari) on suomalainen jääkiekkoilija. Hän pelasi Kiekko-Espoossa SM-liigassa yli 300 ottelun verran. Lisäksi Robert Salo on edustanut Vaasan Sportia, ajalla jolloin joukkue ei ollut liigajoukkue. ==Yksityiselämä== Robert Salon poika Robin on myös jääkiekkoilija. ==Lähteet== ==Aiheesta muualla== *http://vaasansport.wikia.com/wiki/Robert_Salo Luokka:Suomalaiset jääkiekkoilijat Luokka:Vuonna 1968 syntyneet Luokka:Elävät henkilöt